proxectonos/corpus_dominio_legal_administrativo_tmp huggingface dataset:
ORDE do 26 de xaneiro de 2006 pola que se modifica a do 7 de xullo de 2005, pola que se aproban os concertos educativos cos centros docentes privados para as ensinanzas de educación infantil para o curso académico 2005-2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/02/2006

Atendendo á resolución ditada no recurso de reposición presentado polo centro privado La Merced, de Sarria (Lugo), contra a orde da Consellería de Educación e Ordenación Universitaria do 7 de xullo de 2005, pola que se aproban os concertos educativos cos centros docentes privados para as ensinanzas de educación infantil para o curso académico 2005-2006, esta consellería
DISPÓN:
Artigo único.-Modificación da orde da Consellería de Educación e Ordenación Universitaria do 7 de xullo de 2005 pola que se aproban os concertos educativos cos centros docentes privados para as ensinanzas de educación infantil para o curso académico 2005-2006.
O concerto educativo que figura para o centro privado La Merced, de Sarria (Lugo), no anexo I da citada Orde do 7 de xullo de 2005, queda modificado coa adición de unha unidade de educación infantil para alumnos de 3 anos, con efectos económico-administrativos do 1 de setembro de 2005.
Contra a presente orde, que esgota a vía administrativa, cabe recurso contencioso-administrativo no prazo de dous meses, a partir do día seguinte ao da súa publicación no Diario Oficial de Galicia, perante a Sala do Contencioso-Administrativo do Tribunal Superior de Xustiza de Galicia, consonte os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de xaneiro de 2006.
Laura Sánchez Piñón
Conselleira de Educación e Ordenación
Universitaria
ORDE do 30 de xaneiro de 2006 pola que se declara de interese galego a Fundación Neurológica Leite Río e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 21/02/2006

Con data do 26 de decembro de 2005 foi publicada no Diario Oficial de Galicia a orde da Consellería de Presidencia, Administracións Públicas e Xustiza do 14 de decembro de 2005, pola que se clasifica como de interese social a Fundación Neurológica Leite Río, adscribíndoa á Consellería de Sanidade que exercerá plenamente o protectorado sobre ela.
Esta fundación, de acordo co establecido no artigo 2 dos seus estatutos ten como obxecto a asistencia e prestación de servizos de fisioterapia e rehabilitación neurolóxica a persoas con minusvalidez.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento das fundacións de interese galego,
DISPOÑO:
Primeiro.-Declarar de interese galego a Fundación Neurológica Leite Río, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Neurológica Leite Río, no Rexistro de Fundacións de Interese Galego, sección da Consellería de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A devandita fundación queda sometida ao disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos, quedando obrigada a renderlle contas anualmente ao protectorado e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ao protectorado, con anterioridade ao inicio do exercicio económico para o que se formula e debendo solicitar as preceptivas autorizacións do protectorado cando sexan necesarias.
Santiago de Compostela, 30 de xaneiro de 2006.
Mª José Rubio Vidal
Conselleira de Sanidade
RESOLUCIÓN do 10 de febreiro de 2006 pola que se ordena a publicación do acordo do Consello da Xunta de Galicia do 9 de febreiro de 2006, polo que se aproba a modificación da relación de postos de traballo da Escola Galega de Administración Pública (EGAP).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/02/2006

As actividades que vai desenvolver a Escola Galega de Administración Pública constitúen ámbitos competenciais en que conflúen, entre outras, as áreas relativas á investigación, ao estudo e á formación. O perfil dos profesionais que poden incardinarse na súa estrutura organizativa non debe circunscribirse aos corpos xerais xa que, sen excluír os coñecementos típicos destes, convén abrir as posibilidades a outras carreiras técnicas máis frecuentes en corpos non xerais, e, en particular involucradas no ámbito da investigación administrativa ou a formación. Así mesmo, e dada a maior experiencia do persoal docente nas áreas de traballo correspondentes á xefatura de estudos resulta idóneo, polas razóns expostas, ampliar a praza denominada xefe de estudos ao corpo de docentes.
En consecuencia, por proposta da Consellería de Presidencia, Administracións Públicas e Xustiza, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día nove de febreiro de dous mil seis, adoptou o seguinte
ACORDO:
Primeiro.-Modificar a vixente relación de postos de traballo da Escola Galega de Administración Pública (EGAP) nos termos que se sinalan no anexo deste acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do nove de febreiro de
dous mil seis, relativo á modificación da relación de postos de traballo da Escola Galega de Administración Pública (EGAP), coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 10 de febreiro de 2006.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Consellería de Presidencia, Administracións
Públicas e Xustiza
Na vixente relación de postos de traballo do organismo autónomo Escola Galega de Administración Pública, publicada no Diario Oficial de Galicia nº 121, do 24 de xuño de 2005, na páxina 11.161, realízase a seguinte modificación:
Personal funcionario:
Modificacións:-No posto PR.A01.00.000.15770.040.-Xefe de estudos, na columna Corpo/Escala pasa a ser xeral/docente, e na columna Adscr. Adm. P. pasa a ser A17.
Código-descrición doutras administracións:
A17 Adscrición indistinta a funcionarios da Xunta de Galicia, Estado e CC.AA. e persoal docente con destino na Comunidade Autónoma de Galicia.
RESOLUCIÓN do 1 de febreiro de 2006, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, da cláusula de revisión salarial do convenio colectivo de editoriais para o ano 2005.
CONSELLERÍA DE TRABALLO — III. OUTRAS DISPOSICIÓNS — 27/02/2006

Visto o texto para a cláusula de revisión salarial do convenio colectivo de editoriais, que subscribiu
a comisión mixta paritaria do referido convenio o 27 de xaneiro de 2006, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta dirección xeral
ACORDA:
Primeiro.-Ordenar a inscrición da devandita cláusula de revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 1 de febreiro de 2006.
Pilar Cancela Rodríguez
Directora xeral de Relacións Laborais
Convenio colectivo galego de editoriais
(ano 2005)
En Vigo, na sede da Asociación Galega de Editores, sendo as 10.30 horas do día 27 de xaneiro de 2006, coa asistencia de Pilar Sampil Sánchez e Manuel Bragado Rodríguez en representación da Asociación Galega de Editores e de Fernando Fernández González e Jesús Costa Argibay, en representación do sindicato Confederación Intersindical Galega (CIG), celébrase a reunión da comisión mixta paritaria do convenio galego de editoriais coa seguinte orde do día:
1. Cláusula revisión salarial ano 2005.
Adoptanse os seguintes acordos:
1. Cláusula revisión salarial ano 2005.
Actualización das retribucións salariais do ano 2005, motivada pola diferenza entre o aumento do 2% realizado no ano 2005, e o IPC real do ano 2005, calculado para Galicia polo Instituto Nacional de Estatística, 3,7%, máis 0,25%.
Consonte os artigos 7.3.1. e 7.3.2. do convenio colectivo galego de editoriais establécese que:
Con efecto retroactivo ao 1 de xaneiro de 2005, a comisión mixta paritaria acorda proceder á actualización do salario base e do complemento lineal do convenio, consonte a táboa salarial anexa.
O que en conformidade con esta acta asinamos en Vigo, 27 de xaneiro de 2006.
Pola organización sindical CIG:
Jesús Costa Argibay.
Fernando Fernández González.
Pola Asociación Galega de Editores:
Pilar Sampil Sánchez.
Manuel Bragado Rodríguez.
ORDE do 15 de febreiro de 2006 sobre delegación de competencias no director xeral de Estruturas e Mercados da Pesca desta consellería.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 27/02/2006

A procura dunha maior eficiencia no desenvolvemento da actividade administrativa fai conveniente que determinadas competencias da titular da Consellería de Pesca e Asuntos Marítimos estean delegadas no titular da dirección xeral correspondente.
En aplicación do artigo 6 da Orde do 27 de maio de 2005 pola que se regula a descarga, transporte e primeira venda dos produtos pesqueiros e acuícolas dos que non sexa obrigada a súa primeira venda en lonxa e se establece o procedemento para a autorización (DOG nº 105, do 2 de xuño), modificada pola Orde do 28 de xullo de 2005 (DOG nº 151, do 8 de agosto),
DISPOÑO:
Artigo 1º
Delégase no director xeral de Estruturas e Mercados da Pesca a resolución de autorización das empresas, establecementos ou centros que realicen ou pretendan realizar a primeira venda dos produtos pesqueiros e acuícolas dos que non sexa obrigada a súa primeira venda en lonxa.
Artigo 2º
As resolucións administrativas que se adopten facendo uso das delegacións contidas nesta orde farán constar esa circunstancia e consideraranse ditadas pola autoridade que a conferiu.
Artigo 3º
En calquera momento a conselleira poderá reclamar o exercicio da competencia que é delegada nesta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de febreiro de 2006.
Mª Carmen Gallego Calvar
Conselleira de Pesca e Asuntos Marítimos
DECRETO 32/2006, do 23 de febreiro, polo que se procede ao nomeamento do presidente do Padroado do Parque Nacional Marítimo-Terrestre das Illas Atlánticas de Galicia.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 27/02/2006

O Consello da Xunta de Galicia aprobou, o 16 de febreiro de 2006, o Decreto 23/2006, polo que se establecen determinadas medidas de xestión no Parque Nacional Marítimo-Terrestre das Illas Atlánticas de Galicia.
O artigo 4 deste decreto prevé que o presidente do Padroado sexa nomeado e cesado por acordo do Consello da Xunta de Galicia, por proposta da consellería competente en materia de ambiente.
Na súa virtude, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa reunión do vinte e tres de febreiro de dous mil seis,
DISPOÑO:
Artigo único.-Nomear presidente do Padroado do Parque Nacional Marítimo-Terrestre das Illas Atlánticas de Galicia a Manuel Vidal López.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte e tres de febreiro de dous mil seis.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento
Sostible
DECRETO 33/2006, do 23 de febreiro, polo que se nomea secretaria xeral da Consellería de Vivenda e Solo a Rosa Losada Suárez.
CONSELLERÍA DE VIVENDA E SOLO — II. AUTORIDADES E PERSOAL — 27/02/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Vivenda e Solo e logo de deliberación do Consello da Xunta de Galicia, na súa reunión do día vinte e tres de febreiro de dous mil seis,
Nomeo secretaria xeral da Consellería de Vivenda e Solo a Rosa Losada Suárez.
Santiago de Compostela, vinte e tres de febreiro de dous mil seis.
Emilio Pérez Touriño
Presidente
Teresa Táboas Veleiro
Conselleira de Vivenda e Solo
DECRETO 30/2006, do 23 de febreiro, polo que se procede ao cesamento do presidente do Padroado do Parque Nacional Marítimo-Terrestre das Illas Atlánticas de Galicia.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 27/02/2006

O Consello da Xunta de Galicia aprobou, o 16 de febreiro de 2006, o Decreto 23/2006, polo que se establecen determinadas medidas de xestión no Parque Nacional Marítimo-Terrestre das Illas Atlánticas de Galicia.
O artigo 4 deste decreto prevé que o presidente do Padroado sexa nomeado e cesado por acordo do Consello da Xunta de Galicia, por proposta da consellería competente en materia de ambiente.
Na súa virtude, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia na súa reunión do vinte e tres de febreiro de dous mil seis,
DISPOÑO:
Artigo único.-O cesamento de José Carlos del Álamo Jiménez como presidente do Padroado do Parque Nacional Marítimo-Terrestre das Illas Atlánticas de Galicia, agradecéndolle os servizos prestados.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte e tres de febreiro de dous mil seis.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento
Sostible
DECRETO 31/2006, do 23 de febreiro, polo que se dispón que cese Enrique Urdiales de Santiago como secretario xeral da Consellería de Vivenda e Solo.
CONSELLERÍA DE VIVENDA E SOLO — II. AUTORIDADES E PERSOAL — 27/02/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Vivenda e Solo e logo de deliberación do Consello da Xunta de Galicia, na súa reunión do día vinte e tres de febreiro de dous mil seis,
DISPOÑO:
Que cese, por petición propia, Enrique Urdiales de Santiago como secretario xeral da Consellería de Vivenda e Solo, agradecéndolle os servizos prestados.
Santiago de Compostela, vinte e tres de febreiro de dous mil seis.
Emilio Pérez Touriño
Presidente
Teresa Táboas Veleiro
Conselleira de Vivenda e Solo
ORDE do 25 de xaneiro de 2006 pola que se fixa o prezo de venda ao público da publicación A agricultura sostible.
CONSELLERÍA DO MEDIO RURAL — III. OUTRAS DISPOSICIÓNS — 22/02/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada por esta consellería A agricultura sostible ao prezo de 11 A.
2. Este prezo entenderase con IVE incluído.
Santiago de Compostela, 25 de xaneiro de 2006.
Alfredo Suárez Canal
Conselleiro do Medio Rural
ORDE do 25 de xaneiro de 2006 pola que se fixa o prezo de venda ao público da publicación Ensilaxe de herba: factores de variación da calidade.
CONSELLERÍA DO MEDIO RURAL — III. OUTRAS DISPOSICIÓNS — 22/02/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada por esta consellería Ensilaxe de herba: factores de variación da calidade ao prezo de 7 A.
2. Este prezo entenderase con IVE incluído.
Santiago de Compostela, 25 de xaneiro de 2006.
Alfredo Suárez Canal
Conselleiro do Medio Rural
ORDE do 25 de xaneiro de 2006 pola que se fixa o prezo de venda ao público da publicación Investigación e experimentación sobre pementos autóctonos.
CONSELLERÍA DO MEDIO RURAL — III. OUTRAS DISPOSICIÓNS — 22/02/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada por esta consellería Investigación e experimentación sobre pementos autóctonos ao prezo de 10 A.
2. Este prezo entenderase con IVE incluído.
Santiago de Compostela, 25 de xaneiro de 2006.
Alfredo Suárez Canal
Conselleiro do Medio Rural
ORDE do 25 de xaneiro de 2006 pola que se fixa o prezo de venda ao público da publicación Macromagnitudes agrarias 2002.
CONSELLERÍA DO MEDIO RURAL — III. OUTRAS DISPOSICIÓNS — 22/02/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada por esta consellería Macromagnitudes agrarias 2002 ao prezo de 12 A.
2. Este prezo entenderase con IVE incluído.
Santiago de Compostela, 25 de xaneiro de 2006.
Alfredo Suárez Canal
Conselleiro do Medio Rural
ORDE do 25 de xaneiro de 2006 pola que se fixa o prezo de venda ao público da publicación Cogomelos de Galicia.
CONSELLERÍA DO MEDIO RURAL — III. OUTRAS DISPOSICIÓNS — 22/02/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada por esta consellería Cogomelos de Galicia ao prezo de 18 A.
2. Este prezo entenderase con IVE incluído.
Santiago de Compostela, 25 de xaneiro de 2006.
Alfredo Suárez Canal
Conselleiro do Medio Rural
ORDE do 1 de febreiro de 2006 pola que se lle autoriza a ampliación de tres unidades de educación infantil ao centro privado Nuestra Señora de los Dolores de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/02/2006

Examinado o expediente presentado polo centro privado Nuestra Señora de los Dolores de Pontevedra, en que solicita a ampliación de tres unidades de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24 de decembro); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar a ampliación de tres unidades de educación infantil ao centro privado Nuestra Señora de los Dolores de Pontevedra, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 1 de febreiro de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: Pontevedra.
Concello: Pontevedra.
Localidade: Pontevedra.
Enderezo: r/ Alfonso XIII, nº 2 e 12.
Denominación: centro privado Nuestra Señora de los Dolores.
Titular: Religiosas de Santa Dorotea.
Código do centro: 36006705.
Nivel: educación infantil.
Unidades de que constaba: 6.
Unidades novas autorizadas: 3.
Composición resultante:
Educación infantil: 9 unidades.
Educación primaria: 18 unidades.
Educación secundaria: 12 unidades de educación secundaria obrigatoria.
ORDE do 26 de xaneiro de 2006 pola que se procede a designar o secretario do Comité Interdepartamental de Desenvolvemento Sostible.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 07/02/2006

Con data do 15 de decembro de 2005, o Consello da Xunta de Galicia aprobou o Decreto 581/2005, polo que se crea o Comité Interdepartamental de Desenvolvemento Sostible, como órgano de coordinación das distintas políticas sectoriais en materia de sustentabilidade, con carácter técnico-administrativo e adscrito á Consellería de Medio Ambiente e Desenvolvemento Sostible.
O artigo 3.3º do devandito decreto determina na súa composición a actuación, como secretario do comité, dun funcionario da Consellería de Medio Ambiente e Desenvolvemento Sostible designado polo conselleiro, con voz pero sen voto.
De conformidade co establecido nos artigos 3.3º do Decreto 581/2005, do 15 de decembro, polo que se crea o Comité Interdepartamental de Desenvolvemento Sostible e 34, 38 e seguintes da Lei 1/1983, reguladora da Xunta e o seu presidente,
DISPOÑO:
Artigo único.-Designar como secretario do Comité Interdepartamental de Desenvolvemento Sostible, o funcionario Dionisio Rodríguez Álvarez, subdirector xeral de Promoción do Desenvolvemento Sostible, que actuará nesa calidade con voz pero sen voto.
Santiago de Compostela, 26 de xaneiro de 2006.
Manuel Vázquez Fernández
Conselleiro de Medio Ambiente
e Desenvolvemento Sostible
CORRECCIÓN de erros.-Orde do 30 de decembro de 2005 pola que se establecen as bases reguladoras para a concesión, en réxime de concorrencia competitiva, de subvencións aos proxectos colectivos de xestión integral para o aproveitamento dos recursos mariños en Galicia, e se procede á súa convocatoria.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 08/02/2006

Advertido erro na devandita orde, publicada no DOG nº 1, do 2 de xaneiro de 2006, cómpre facer a seguinte corrección:
Na páxina 22, disposición derradeira segunda, debe engadirse ao final o seguinte inciso:
«Non obstante, a concesión das axudas establecidas nela queda condicionada á aprobación do proxecto remitido para este efecto á Comisión Europea».
ORDE do 20 de xaneiro de 2006 pola que se modifica a do 19 de novembro de 2003, pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/02/2006

Pola Orde do 19 de novembro de 2003 (Diario Oficial de Galicia do 24 de novembro) faise pública a composición do Consello Social da Universidade de Santiago de Compostela. Pola Orde do 5 de setembro de 2005 (Diario Oficial de Galicia do 13 de setembro), faise público o cesamento por renuncia de Ricardo Rúa Pintos, representante designado pola Confederación de Empresarios de Galicia no Consello Social da Universidade de Santiago de Compostela.
Segundo o artigo 10.2º da Lei 1/2003, do 9 de maio, dos consellos sociais do sistema universitario de Galicia, as vacantes deberán cubrirse pola autoridade, entidade ou institución correspondente no prazo máximo de 3 meses. De non comunicárselle o acordo de designación dentro do devandito prazo ao conselleiro competente en materia universitaria, o posto permanecerá vacante deica a finalización do correspondente mandato. En todo caso, o membro substituto entenderase nomeado polo período que reste do anterior mandato.
O artigo 7.4º desta lei establece que os acordos de designación de membros do consello social lle serán comunicados ao conselleiro competente en
materia universitaria, quen procederá ao seu nomeamento mediante orde da súa consellería.
Con data do 12 de decembro de 2005, o secretario da Confederación de Empresarios de Galicia comunica a proposta de designación de Valentín Carrera González como representante da Confederación de Empresarios de Galicia no Consello Social da Universidade de Santiago de Compostela.
Por todo iso,
DISPOÑO:
Artigo único.
Nomear a Valentín Carrera González vogal no Consello Social da Universidade de Santiago de Compostela, como representante da Confederación de Empresarios de Galicia, en substitución de Ricardo Rúa Pintos.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de xaneiro de 2006.
Laura Sánchez Piñón
Conselleira de Educación e Ordenación Universitaria
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 20 de xaneiro de 2006 pola que se modifica a do 19 de novembro de 2003, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/02/2006

Pola Orde do 19 de novembro de 2003 (Diario Oficial de Galicia do 24 de novembro) fíxose pública a composición inicial do Consello Social da Universidade de Vigo.
De acordo co artigo 10.1º b) da Lei 1/2003, do 9 de maio, dos consellos sociais do sistema universitario de Galicia, os membros dos consellos sociais cesarán por renuncia, incapacidade declarada por resolución xudicial firme, morte ou declaración de falecemento.
A renuncia deberá presentárselles por escrito á autoridade, entidade ou institución designante e ao presidente do consello social, quen lla comunicará á consellería competente en materia universitaria, e publicarase no Diario Oficial de Galicia, data desde a que producirá efectos.
Segundo o artigo 10.2º da dita Lei 1/2003, do 9 de maio, dos consellos sociais do sistema universitario de Galicia, as vacantes deberán cubrirse pola autoridade, entidade ou institución correspondente no prazo máximo de 3 meses. En todo caso, o membro substituto entenderase nomeado polo período que reste do anterior mandato.
O artigo 7.3º da devandita lei regula a representación dos intereses sociais no Consello Social e na letra f) establece que serán membros do consello un membro designado polas corporacións dos concellos nos que se localizan os campus.
De acordo co artigo 7.4º da citada Lei 1/2003, os acordos de designación de membros do consello social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
O 6 de setembro de 2005 Guillermo Antonio Meijón Couselo comunica ao alcalde do Concello de Pontevedra a súa renuncia á condición de concelleiro.
O Concello de Pontevedra, por escrito que tivo entrada na Consellería de Educación e Ordenación Universitaria o 3 de novembro de 2005, achegou acordo de designación de José Antonio García Lores como representante no Consello Social da Universidade de Vigo, como consecuencia do cesamento por renuncia da súa condición de concelleiro de Guillermo Antonio Meijón Couselo, que tiña ese mesmo cargo.
O 23 de decembro de 2005 o presidente do Consello Social da Universidade de Vigo achega acordo polo que o Concello de Pontevedra nomea a José Antonio García Lores como representante no Consello Social da Universidade de Vigo, en substitución de Guillermo Antonio Meijón Couselo.
Por todo iso,
DISPOÑO:
Artigo 1º
Nomear a José Antonio García Lores como representante designado pola corporación local do Concello de Pontevedra, no Consello Social da Universidade de Vigo, en substitución de Guillermo Antonio Meijón Couselo.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de xaneiro de 2006.
Laura Sánchez Piñón
Conselleira de Educación e Ordenación Universitaria
DECRETO 14/2006, do 26 de xaneiro, polo que se establece a composición da Comisión Interdepartamental de Ciencia e Tecnoloxía de Galicia (Cicetga).
CONSELLERÍA DE INNOVACIÓN E INDUSTRIA — I. DISPOSICIÓNS XERAIS — 06/02/2006

A Lei 12/1993, do 6 de agosto, de fomento da investigación e de desenvolvemento tecnolóxico de Galicia, crea no artigo 11.1º a Comisión Interdepartamental de Ciencia e Tecnoloxía de Galicia como órgano encargado da planificación, elaboración, coordinación e seguimento do Plan Galego de Investigación e Desenvolvemento Tecnolóxico de Galicia.
No punto 2º do artigo 11 establécese que a Comisión Departamental de Ciencia e Tecnoloxía de Galicia estará composta por un presidente, un vicepresidente e un número de vogais que se determinarán regulamentariamente.
O Decreto 137/1995, do 10 de maio, que establece a composición da Comisión Interdepartamental de Ciencia e Tecnoloxía de Galicia (Cicetga) foi modificado en dúas ocasións como consecuencia dos cambios na estrutura orgánica da Xunta de Galicia. Estas modificacións fixéronse a través do Decreto 483/1997, do 26 de decembro, e polo Decreto 18/2002, do 1 de febreiro.
Recentemente o Decreto 232/2005, do 11 de agosto, establece a nova estrutura orgánica da Xunta de Galicia, polo que procede modificar a composición da devandita comisión.
Por todo iso, por proposta do conselleiro de Innovación e Industria, e logo de deliberación do Consello da Xunta de Galicia, na súa reunión do día vinte e seis de xaneiro de dous mil seis,
DISPOÑO:
Artigo único.-A Comisión Interdepartamental de Ciencia e Tecnoloxía de Galicia estará composta polos seguintes membros:
1. Presidente: o conselleiro de Innovación e Industria.
2. Vicepresidente: o director xeral de Investigación, Desenvolvemento e Innovación.
3. Secretario: un subdirector xeral da Dirección Xeral de Investigación, Desenvolvemento e Innovación.
4. Vogais:
Un representante con rango de secretario xeral ou director xeral nomeado por orde do conselleiro de Innovación e Industria por proposta de cada un dos departamentos que integran a Xunta de Galicia.
Quedan derrogados o Decreto 18/2002, do 1 de febreiro, e todas aquelas disposicións de igual ou inferior rango que se opoñan ao disposto neste decreto.
Disposicións derradeiras
Primeira.-Facúltase o conselleiro de Innovación e Industria para ditar as disposicións de desenvolvemento e execución deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e seis de xaneiro de dous mil seis.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Resolución do 29 de decembro de 2005 pola que se fai pública a reforma da relación de postos de traballo do Consello de Contas de Galicia acordada polo Pleno que tivo lugar o 5 de outubro de 2005.
CONSELLO DE CONTAS DE GALICIA — III. OUTRAS DISPOSICIÓNS — 02/02/2006

Advertidos erros na publicación da devandita resolución, publicada no DOG nº 6, do 10 de xaneiro de 2006, procede facer as seguintes correccións:
-Na páxina 570, do DOG nº 6, nos postos número 067, 068 e 069 na columna «Observacións», onde di: «ocupado por persoal interino», debe aparecer en branco.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 16 de xaneiro de 2006 pola que se lle outorga a aprobación definitiva á modificación puntual número 9 do Plan Xeral de Ordenación Municipal do concello de Carballo (A Coruña) para modificación das aliñacións na confluencia das rúas Ponte da Pedra e Muíño. (Expediente AC-05/036 AD).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 02/02/2006

O Concello de Carballo, provincia da Coruña, ao abeiro da Lei 9/2002, do 30 de decembro, de ordenación urbanística e protección do medio rural de Galicia, solicita a aprobación definitiva do proxecto de modificación puntual nº 9 do Plan Xeral de Ordenación Municipal, para a modificación das aliñacións na confluencia das rúas Ponte da Pedra e Muíño.
O planeamento urbanístico vixente no municipio de Carballo é o Plan Xeral de Ordenación Municipal, que foi aprobado definitivamente polo concello o 20 de maio de 2003.
O proxecto de modificación do planeamento foi aprobado inicialmente polo Pleno municipal o 7-4-2005, sometido a información pública polo prazo dun mes mediante anuncios publicados no Diario Oficial de Galicia, do 24 de xuño, e nos xornais El Ideal Gallego, do 18 de xuño, e La Voz de Galicia, do 21 de xuño, sen que fosen presentadas alegacións.
O Pleno da Corporación, en sesión do 26 de setembro de 2005, acordou aprobar provisionalmente o proxecto de modificación, remitíndoo a esta consellería para a súa aprobación definitiva.
A Dirección Xeral de Urbanismo, o 16-1-2006, emite informe favorable á modificación ao considerar xustificadas, conforme o disposto no artigo 94.1º da Lei 9/2002, as razóns de interese público en que se fundamenta: a ampliación da rede viaria pública coa conseguinte mellora da circulación e, así mesmo, porque da análise dos aspectos sinalados no arti
go 85.7º da Lei 9/2002, resulta a súa conformidade coa lexislación urbanística e a non-incidencia sobre materias da competencia autonómica.
Na súa virtude, de conformidade co disposto na letra a) do número 5 do artigo 85, en relación co número 1 do artigo 89, da Lei 9/2002, do 30 de decembro, de ordenación urbanística e protección do medio rural de Galicia,
DISPOÑO:
Aprobar definitivamente a modificación puntual nº 9 do Plan Xeral de Ordenación Municipal, para a modificación das aliñacións na confluencia das rúas Ponte da Pedra e Muíño, aprobada provisionalmente polo Pleno do concello o 26 de setembro de 2005.
Ordenar a publicación desta orde no Diario Oficial de Galicia de acordo co disposto no artigo 92.2º da Lei 9/2002, do 30 de decembro.
Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xuño, reguladora da xurisdición contencioso-administrativa.
Santiago de Compostela, 16 de xaneiro de 2006.
María José Caride Estévez
Conselleira de Política Territorial,
Obras Públicas e Transportes
ORDE do 26 de xaneiro de 2006 pola que se modifica o número de unidades e os postos de traballo docentes do centro de educación infantil e primaria San Miguel de Paradela, na provincia de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/02/2006

Por Orde do 27 de xuño de 2005 (DOG do 12 de xullo), establécese o número de unidades e os postos de traballo docentes dos centros públicos dependentes desta consellería nos niveis de educación infantil, educación primaria e educación especial.
Vistos os expedientes e os correspondentes informes da Inspección Educativa e a proposta da delegación provincial desta consellería.
E tendo en conta o artigo 31 do Estatuto de autonomía, que establece a competencia plena da Comunidade Autónoma galega para o regulamento e administración do ensino; e o artigo 1 do Decreto 585/2005, do 29 de decembro (DOG do 9 de xaneiro de 2006), que establece a competencia da Consellería de Educación e Ordenación Universitaria en materia de educación.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Suprimir unha unidade de educación infantil no CEIP San Miguel de Paradela (Lugo), cuxa composición resultante figura no anexo.
Segundo.-Aos mestres afectados como consecuencia da supresión aplicaráselles o establecido na Orde do 11 de outubro de 2005 (DOG do 19 de outubro), pola que se convoca concurso de traslados autonómico entre funcionarios do corpo de mestres.
Disposición derradeira
Única.-Facúltase a Dirección Xeral de Ordenación e Innovación Educativa e a Subdirección Xeral de Persoal a dictar as instruccións necesarias para o desenvolvemento desta orde.
Santiago de Compostela, 26 de xaneiro de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: Lugo.
Concello: Paradela.
Localidade: Paradela.
Enderezo: Estrada de Ferreiros, s/n.
Centro: CEIP. San Miguel.
Código de centro: 27009347.
Zona educativa: Paradela.
Unidades: 1 EI, 6 EP.
Postos de traballo
EI
EP
FI
FF
EM
EF
PT
TOTAL
1
4
1
1
1
1
1
10
CORRECCIÓN de erros.-Orde conxunta do 12 de decembro de 2005, da Vicepresidencia da Igualdade e do Benestar, da Consellería de Presidencia, Administracións Públicas e Xustiza, da Consellería de Educación e Ordenación Universitaria, da Consellería de Innovación e Industria, da Consellería de Sanidade e da Consellería de Medio Ambiente e Desenvolvemento Sostible, pola que se conceden os premios á innovación educativa sobre os temas transversais.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 02/02/2006

Advertido un erro no texto da citada orde, publicada no DOG nº 250, do 30 de decembro de 2005, na páxina 20.556, convén publicar a seguinte corrección:
No anexo, páxina 20.556, onde di: «Colexio Divino Pastor, Vigo (Pontevedra)»; debe dicir: «Colexio Divino Salvador, Vigo (Pontevedra)».
ORDE do 30 de xaneiro de 2006 pola que se amplía o prazo de presentación de solicitudes ao abeiro da Orde do 30 de decembro de 2005, pola que se establecen as bases reguladoras para a concesión, en réxime de concorrencia competitiva, de subvencións aos proxectos colectivos de xestión integral para o aproveitamento dos recursos mariños en Galicia, e se procede á súa convocatoria.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 02/02/2006

Con data do 2 de xaneiro de 2006 publicouse no Diario Oficial de Galicia a Orde do 30 de decembro de 2005 pola que se establecen as bases reguladoras para a concesión, en réxime de concorrencia competitiva, de subvencións aos proxectos colectivos de
xestión integral para o aproveitamento dos recursos mariños en Galicia, e se procede á súa convocatoria, na que se establece un prazo dun mes para a presentación de solicitudes.
As dificultades manifestadas polos potenciais beneficiarios para formular debidamente os proxectos dentro do devandito prazo, derivadas da novidade da convocatoria deste réxime de axudas e da amplitude do seu obxecto, e a vontade de dar cabida ao maior número de iniciativas posibles, aconsellan ampliar o prazo de presentación de solicitudes establecido na convocatoria.
Por todo o dito, facendo uso das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O prazo de presentación de solicitudes ao abeiro da Orde do 30 de decembro de 2005, pola que se establecen as bases reguladoras para a concesión, en réxime de concorrencia competitiva, de subvencións aos proxectos colectivos de xestión integral para o aproveitamento dos recursos mariños en Galicia, e se procede á súa convocatoria, rematará o día 28 de febreiro de 2006.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de xaneiro de 2006.
Carmen Gallego Calvar
Conselleira de Pesca e Asuntos Marítimos
ORDE do 27 de xaneiro de 2006 pola que se dispón o nomeamento de membros do Consello Galego de Cooperativas.
CONSELLERÍA DE TRABALLO — II. AUTORIDADES E PERSOAL — 10/02/2006

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo 4 a composición, no artigo 5 o procedemento de nomeamento e cesamento dos membros deste órgano, e no artigo 6 as substitucións.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 5 e a disposición derradeira 1ª do Decreto 25/2001, do 18 de xaneiro, en relación co Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, e os decretos 213/2005, do 3 de agosto e 536/2005, do 6 de outubro, que establecen o nomeamento como conselleiro de Traballo e a estrutura orgánica da consellería, respectivamente,
DISPOÑO:
Artigo único:
1. O nomeamento do director xeral de Promoción Científica e Tecnolóxica do Sistema Universitario de Galicia, Rogelio Conde-Pumpido Tourón, como vogal titular e o nomeamento do subdirector xeral de Promoción Científica e Tecnolóxica de Galicia como vogal suplente, en representación do Consello Galego de Universidades.
2. O nomeamento do xefe do Servizo de Cooperativas e Economía Social, Manuel Ángel Pérez Losada, como secretario, e o do xefe de Sección do Rexistro de Cooperativas, José Abad Tizón, como suplente do secretario, por proposta da Dirección Xeral de Relacións Laborais.
Santiago de Compostela, 27 de xaneiro de 2006.
Ricardo Jacinto Varela Sánchez
Conselleiro de Traballo
DECRETO 17/2006, do 9 de febreiro, polo que se deixa sen efecto a declaración de utilidade pública e urxente ocupación dos bens e dereitos afectados polo proxecto de trazado da obra identificada como variante de Noia. (Clave AC/03/008.01.2).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 10/02/2006

Con data do 30 de marzo de 2005, a Dirección Xeral de Obras Públicas, tras a realización dos correspondentes trámites, aprobou o expediente de información pública e definitivamente o estudo informativo e estudo de impacto ambiental da actuación identificada como variante de Noia, con clave: AC/03/008.00.2. Con data do 6 de xuño de 2005, o devandito centro directivo aprobou o proxecto de trazado no que se define con claridade o trazado aprobado naquel estudo informativo, proxecto que se identificou con clave AC/03/008/01.2, e que serviu de base para que o Consello da Xunta de Galicia, mediante o Decreto 175/2005, do 9 de xuño (Diario Oficial de Galicia do 29 de xuño), acordara a declaración de utilidade pública e a urxente ocupación dos bens e dereitos afectados.
Constituíndo un dos principios inspiradores da actuación desta administración autonómica que as infraestruturas proxectadas teñan como obxectivo acadar unha mellor ordenación do territorio que poida servir de base para o desenvolvemento socioeconómico da nosa comunidade autónoma, e, considerando que no expediente ao que nos referimos, a solución escollida non dá unha resposta axeitada aos problemas que se constatan en canto á articulación territorial da zona afectada, e á redución ou minimización do seu impacto ambiental e sobre os
recursos naturais, o director xeral de Obras Públicas, actuando por delegación da conselleira de Política Territorial, Obras Públicas e Transportes, resolveu con data do 2 de febreiro de 2006, deixar sen efecto as resolucións do 30 de marzo e 6 de xuño de 2005, antes citadas.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día nove de febreiro de dous mil seis
DISPOÑO:
Artigo único.-Deixar sen efecto a declaración de utilidade pública e urxente ocupación dos bens e dereitos afectados polo proxecto de trazado da obra identificada como variante de Noia. Clave: AC/03/008.01.2.
Santiago de Compostela, nove de febreiro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras
Públicas e Transportes